ভিড়-ব্যস্ততার তীব্র চাপের মধ্যেও রেগুলার কাস্টমার, বিশেষত বর্ষীয়ানদের জন্য মিজান ঠিকই সময় বের করে, প্রত্যেককেই জিজ্ঞেস করে, কে কী চা খাবেন? অন্যদিনে জিজ্ঞেস করার প্রয়োজন হয় না। বছরের পয়লা দিন, একটু-আধটু অনিয়মে কিচ্ছুই হবে না, ঝটপট কইয়া ফেলেন কে কী চা খাইবেন? আংকেল, আজ মালটা চা দিই? নাকি কমলালেবুর চা, মিক্সচার চা, হরলিক্স চা,… চায়ের কাপের টুং-টাং শব্দ সংগীতের সুরমূর্ছনা তৈরি করেছে।